**GF 3/3 2024 – FORMANDSBERETNING FOR  2023**

På bestyrelsens vegne vil jeg gerne **byde jer alle et stort og varmt velkommen** - dejligt at se så mange er dukket op, og håber - at vi får en god og hyggelig GF.

**2023 STATUS**

**UDSTILLINGER:**

Vi havde **en række spændende kunstnere** på årets **7 udstillinger**, og med en **stor vifte** af forskellige **udtryksformer og materialer.**

De 2 udstillinger, der **trak flest besøgende**, var **Minna Kirstine Perdersen**(malerier) **sammen med Dorte Jensen** (stentøj/rakukeramik) i **februar** med **185** besøgende og **Kunstnergruppen “Dyreliv”**med hele 7 kunstnere (malerier/akvarel og skulpturer af bronze, papir, ståltrådsnet m.v.) i **oktober** med hele **275**besøgende, hvilket er **rekord** i dette årtusind.

**Lidt statistik**

Hele året gav **1.168** **besøgende** (978/2022) med et gennemsnit på **167 pr. udstilling**(140/2022).

**FOREDRAG MED SPISNING:**

**I september**havde vi det traditionsrige **foredrag med spisning,** hvor vi bød vi på en “**Inspirationsaften og workshop”**med **papirkunstneren Bit Vejle,**som grundlagde**Museum for Papirkunst**i Hune**.**Det var både et **meget fascinerende** og **meget levende** foredrag om kunsten at bruge “**Saksen som pensel**”. (49 personer deltog)**.**

**NB: Albertslund Kommune støttede arrangementet!**

**(PS: Desværre blev workshop-delen ikke til noget, hvilket senere viste sig at være pga., at Bit Vejle desværre ikke havde kræfterne hertil, da hun lider af en muskelsygdom og da jeg kort efter arrangementet kørte hende til stationen - mistede hun stemmen og kunne kun hviske!)**

**TURE:**

**31. maj** besøgte vi **trædjerne Jørgen Nordskov**og **Jan Misiak Sehested** i deres værksteder i Odsherred**.**Vi havde**et par spændende rundvisninger**, og underbesøget hos Jan Misiak Sehested fik et par af os lov til at **prøve trædrejningens kunst!**

**22. august** var vi på besøg hos kunstnere i **Rørholmsgade og Galleri Kbh Kunst**i deres **gallerier/værksteder.**Den spændende rundvisning blev afsluttet på hyggeligste vis med dejlig mad på en lokal Café.

**7. november** havde vi **årets sidste tur**, som gik til **Kastrupgaardsamlingen**, hvorvi blev**vist rundt**og fik **fortalt om**både**den faste udstilling**af fortrinsvis danske grafiske værker, såvel som om den **meget fascinerende særudstilling “The Dark Side”- Papercut**af 4 kunstnere.

**SAMARBEJDE MED GLOSTRUP KUNSTFORENING:**

Det blev til en enkelt “**film om Edvard Munch**” i Glostrup Bio d. 4/12, som gav et godt indblik i kunstnerens problematiske liv, hvor hans psykiske sygdom spillede kraftigt ind på malergerningen!

**Dette er jo sådan set min beretning, MEN jeg vil ikke undlade at lave noget reklame for dette års program!**

**2024 PROGRAMMET**

**GENEREL INFO:**

Først af alt vil jeg lige benytte mig af chancen til at **TAKKE KOMMUNENs KULTUR- OG FRITIDSUDVALG**for det **uundværlige driftstilskud,**som i år blev på **32.000 kr.**

Det var dog **ikke uden sværdslag, at støtten blev hentet hjem,**da**kommunalbestyrelsen reelt havde besluttet at beskære driftstilskuddet med ca. 50%.**

**Det lykkedes at få omstødt**denne for de frivillige foreninger så**ødelæggende besparelse**via bl.a. et **fælles brev fra Kunstforeningen, Alb. Jazzklub og Kulturhuset Birkelundgård**til**kommunalbestyrelsen og Kultur- og Fritidsforvaltningen.**

**PROGRAM 2024:**

Det nye program blev **trykt i starten af januar,** og hæftet har ligget fremme på årets to første udstillinger. Hvis nogen af jer ikke har nået at få det nye program, så ligger der eksemplarer fremme på bordene! En **digital version** ligger også på foreningens webside.

Jeg vil igen i år fremhæve**side 4 i programmet med overskriften: “Oversigt - efter type af arrangement”,** hvor I kan se en **oversigt over alle årets arrangementer.**

**Denne gode oversigt**over alle arrangementer**kan fx bruges til at planlægge jeres deltagelse i vores tilbud!**

For 2024 har vi planlagt 7 **udstillinger, 1 foredrag med spisning**, **3 ture** og 1 **koncert.**

**UDSTILLINGER:**

På**årets første udstilling**kunne ses**spændende papirkunst**med**Mie Frey**,**flotte malerier**af vores lokale kunstmaler, **Karin Russell**og **supertynde skåle og fade af granit** af **Allan Bauer.**

**Ferniseringen**blev holdt som et **nytårsevent med bobler og kransekage**, og i alt **164 besøgende**fordelt på de 2 weekender.

**Den næste udstilling**bød på drømmende malerier af **Helena Hülsen**og**flot rakukeramik**af**Kate Kanstrup Nielsen**.

På trods af vinterferie og skidt vejr **besøgte 145 udstillingen**, og flere rosende ord blev givet om værkerne.

**På næste udstilling - nu på lørdag,**byder vi velkommen til **Anne Brodersen** med fine malerier skabt af fx håndlavet og tjæret papir, træ, broderi m.v. og til **Finn Dam Rasmussen**medsine spændende skulpturelle keramiske værker med unikke glasurer.

**I maj**kommer**Maria Liva Loran**med sine stemningsfyldte malerier og **Annika Semler**præsenterer keramik med fx organiske former af stentøjsler.

**I september**kan vi byde på noget så eksotisk som **Kunst fra Afrika**med**temaet Togetherness**.

I vil kunne se skønne **stenskulpturer fra Zimbabwe** og spændende **billedkunst**fra**Kenya og Zimbabwe.**

SØNDAG **den 8. september**er det lykkedes os i**samarbejde med Alb. Jazzklub**at**få Miriam Mandipira & The Soul Family**til at komme her i **Laden.** I kan opleve**en af Danmarks største stemmer**med et**forrygende band**, og somannonceret i programmet, bliver det en **koncert med entre**og indledende**spisning af smørrebrød.**

**I oktober**kan vi igen præsentere en **lokal kunstner**, nemlig **Hanne Skov**med sine smukke **silketryk**, og **Susanne Kirsaa** med sine dejlige, udtryksfulde **skulpturer af bronze.**

**Sæsonen sluttes af i november,**hvor vi skal se **malerier af Birte Claire -**en af kunstnerne fra**Rørholmsgade,** som vi **besøgte sidste år**og**Jette Nørregaard**, der viser charmerende **papirkunst**.

Det er vores håb, at **I også i år synes**, **at vi byder på** nogle **spændende udstillinger** med **mange forskellige** **genrer og udtryksformer!**

**TURE:**

Der er igen **3 planlagte ture** på programmet.

**21. marts**kan vi byde på en tur til **Copenhagen Contemporary**, hvor vi får en rundvisning og bl.a. kan se **Martin Strid’s**originale tegninger bag **“Den fantastiske bus”**.

**7. maj** inviterer vi til besøg på **Sorø Kunstmuseum**. Også her får vi en rundvisning, hvor vi skal se museets højdepunkter.

**4. november** har vi **årets sidste tur**, som er en **kunstrundvisning på Christiansborg.** Det er den tur, der **sidste år blev ændret til**et besøg på Kastrupgaardsamlingen.

**FOREDRAG MED SPISNING:**

**11. september** inviterer vi til et foredrag med fokus på**kunst og kultur i Zimbabwe**ved **Birgitte og Christian Balslev-Olesen,**som et led i årets**tema om “Kunst fra Zimbabwe”**.

**Traditionen**tro **starter vi med fælles-spisning.**

Det var**årets program i korte træk**– så **hyg jer** med **programhæftet** og læs **flere detaljer** om arrangementerne og få gerne sat nogle**krydser i kalenderen**!

**HUSK**

Alle medlemmer kan **anbefale en kunstner**, som I synes, er spændende, og kom også gerne med **ideer til foredrag og ture!**

Der er en **forslagskasse**her, som I kan bruge inden I går hjem **eller**I kan sende jeres forslag til **foreningens mailadresse**.

**LIDT OM BESTYRELSEN**

Jeg vil her gøre opmærksom på, at vi skal have **valgt 3 bestyrelsesmedlemmer** og helst**hele 4 suppleanter** til bestyrelsesarbejdet, som det fremgår af dagsorden.

**I indkaldelsen til generalforsamlingen** har jeg på bestyrelsens vegne **opfordret alle**vores medlemmer **om at overveje at stille op**, DA VI BLIVER NØDT TIL AT PÅPEGE**, at et fortsat aktivitetsniveau med 7 udstillinger, 3 ture og et foredrag med spisning KRÆVER en fuldtallig bestyrelse, da arbejdsbelastningen for det enkelte medlem ellers bliver for stor!**

På bestyrelsens vegne skal jeg DESUDEN **opfordre til,** at også **mænd stiller op som kandidater til bestyrelsesarbejdet**, så vi får en **mere ligelig kønsfordeling**!

**Som information til medlemmer, der overvejer at stille op til arbejdet i bestyrelsen, kan jeg sige, at vi har ca. 8 møder pr. år. Bestyrelsesmøderne**, hvor der er en **god dialog**, er **rigtig hyggelige**, og giver en **oplagt mulighed** for at være med til at **bestemme fremtidens aktiviteter!**

**En vigtig bemærkning** er også, at **en suppleant**indgår på **lige vilkår som bestyrelsesmedlemmerne**, dvs. **deltager i møderne, tager aktivt del i diskussionen og beslutningerne**, men er**blot valgt for 1 år** ad gangen og IKKE for 2, som bestyrelsesmedlemmerne.

**TÆNK over det - der er - SOM SAGT - ET STORT BEHOV** for, at alle ledige pladser bliver besat!

I den forbindelse vil jeg gerne **takke hele bestyrelsen**for et **godt og engageret samarbejde**gennem året.

**Meget apropos**, så udtræder **Helge Jørgensen**fra bestyrelsen efter **ca. 10 års engageret indsats.**Vi har en **lille opmærksomhed** til dig, HELGE, så jeg vil bede om at komme herop… og du skal have en STOR TAK FOR et altid dedikeret SAMARBEJDE.

En sidste **STOR TAK** vil jeg også rette til **vores kustodekorps**, som hjælper os med at **dække de forskellige vagter** ved udstillingerne. I skal vide, at **vi sætter stor pris på jeres indsats**, men også her kan vi **godt bruge nogle flere**, da Alice Holse, som er den, der står for vores vagtplaner - ind imellem har nogle udfordringer med at få vagtskemaerne til at hænge sammen.

**Vi er nu kommet til mødets klimaks** - nemlig **udlodningen**af de udvalgte kunstværker fra 2023 med hele **21** **A-gevinster** og **10** **B-gevinster**.           B-gevinsterne **kan vindes af alle**, der er til stede, og fungerer som **fremmødegevinster**.

**Er der nogen, der ikke har fået et nummer udleveret ved indgangen?**Hvis det er tilfældet, så skal I snarest muligt kontakte vores kasserer, **Inge Iversen,** da udlodningen af **B-gevinsterne** vil være **på indgangsnumrene.**

Som noget **NYT**har vi lavet en **plakatkasse** - som har stået fremme under **gennemsynet af alle dagens gevinster**, fra**start af generalforsamlingen**og**EVT. TILBAGEVÆRENDE PLAKATER er placeret ved siden af bordet med B-gevinsterne.**Alle er velkomne til at tage**1 eller flere plakater**med hjem, hvis der er flere tilbage!

Til slut vil jeg på bestyrelsens vegne sige, at vi **glæder os meget til at møde jer til den nye sæsons kommende arrangementer!**

**DETTE VAR ORDENE!**